**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**ФИЛОЛОГИЯ ЖӘНЕ ӘЛЕМ ТІЛДЕРІ ФАКУЛЬТЕТІ**

**ҚАЗАҚ ТІЛ БІЛІМІ КАФЕДРАСЫ**

**Қазақ тілі**

**Силлабусы**

**2018-2019 оқу жылы**

**2 курс, о/б, күзгі семестр**

**Курс туралы академиялық ақпарат**

|  |  |  |  |  |  |  |  |
| --- | --- | --- | --- | --- | --- | --- | --- |
| **Пәннің коды** | **Пәннің атауы** | **Түрі** | **Аптадағы сағат саны** | | | **Кредит саны** | **ECTS** |
| **Дәріс** | **Практ** | **Зертханалық** |
| KRYaK 2607 | Сөз мәдениеті және тілдік қарым-қатынас | ЭП | 0 | 2 | 0 | 2 |  |

|  |  |  |  |
| --- | --- | --- | --- |
| **Оқытушы** | Аширова Анар Тишибайқызы, ф.ғ.к, доцент м.а. | Офис-сағаттар | Сейсенбі, 12.00-ден 14.00-ге дейін |
| **e-mail** | [anara\_314@mail.ru](mailto:anara_314@mail.ru) |
| Телефоны | 377-33-39 (13-27) | 307 филфак |  |
| Курстың академиялық презентациясы | **Оқу курсының түрі:**  «Сөз мәдениеті және тілдік қарым-қатынас» пәні жоғары оқу орындарының орыс бөлімдерінде элективті пән ретінде жүргізіледі.  Пән курсында студенттердің «Қазақ тілі» мен «Кәсіби қазақ тілі» пәнін оқып үйренгені, тілдік жүйе жайлы түсініктерінің қалыптасқаны ескеріліп, оны толықтыру қолға алынады.  **Курстың мақсаты:**  Курс студенттің тілдік және мәдени бірліктерді контексте орынды қолдануына, мәдени-тарихи және ерекше ұлттық ақпараттарды тілдік қарым-қатынаста пайдалануына, лингвоелтанушылық білімдер жүйесін меңгеруіне, ұлт тарихын, дәстүрін, мәдениеті туралы білімін сөйлеуде ұтымды пайдалануына, сөйлеу мәдениетін игеруіне бағытталады.  Курста сөздің мазмұндылығы, дәлдігі, ойдың айқындылығы, тіл тазалығы, мәнерлігі, логикалылығы, қисындылығы туралы жалпы түсінік беріледі. Сөйлеу жағдаяттарына бейімделе білуге, сөздің қарым-қатынастық сапасын арттыра білуге үйретеді. Қазақ тілі орфографиясы және орфоэпиясының өзіндік ерекшеліктері, қазақ жазба тілінің мәдениеті және қазақ ауызша сөйлеу тілінің мәдениетінің өзіне тән белгілері жайлы, сөйлеу тілі дискурстары, сөздің функционалдық типтері, стильдік тармақтары мен жанрлары жайлы жан-жақты түсінік беруге мән беріледі. | | |
|  | Мектеп бағдарламасындағы қазақ тілі пәні | | |
| Постреквизит | Шешендік өнер | | |
| Әдебиеттер және ресурстар | **Негізгі әдебиет:**  1. Уәли Н. М. Қазақ сөз мәдениетінің теориялықнегіздері**.** – Алматы, 2007 ж. – 326 бет.  2. Д. Әлкебаева. Сөз мәдениеті. – Алматы «Қазақ университеті», 2014 ж. – 212 бет.  **Қосымша әдебиет**  1. Сыздықова Рәбиға. Тілдік норма және оның қалыптануы (кодификациясы). Көптомдық шығармалар жинағы/ Рәбиға Сыздықова / –  Алматы:«Ел-шежіре», – 2014. http://emle.kz  2. Сыздықова Рәбиға. Қазақ тілінің анықтағышы (емле, тыныс белгілері, сөз сазы). http://emle.kz  3. Орфографиялық сөздік /Алтыншы басылым. Құраст.: Н.Уәли, Қ.Күдеринова, А.Фазылжанова, Ж.Исаева, Н.Әміржанова, А.Әмірбекова. -  Алматы: «Дәуір» баспасы, 2013. - 720 бет. http://emle.kz  5. Онлайн ресурстар: [www.sozdik.kz](http://www.sozdik.kz), www. soylem.kz, tilalemi.kz. emle.kz. terminkom.kz. atau.kz | | |
| Университет құндылықтары бойынша академиялық курс талаптары | **Академиялық тәртіп ережесі:**  Әр сабаққа міндетті түрде қатысу керек, сабаққа кешігу 0 балға тең; тапсырмаларды (семинар, СӨЖ, үй тапсырмаларын және аралық бақылау, миттериум, қорытынды емтихан) уақытында тапсыру. Уақытында тапсырылмаған жұмыстар қабылданбайды.  **Академиялық құндылықтар:**  Барлық тапсырмаларды өз бетінше, адал орындау. Плагиатқа және адал істелмеген жұмысқа жол берілмейді. СӨЖ, аралық бақылау, миттериум және қорытынды емтихан тапсырған кезде біреуге сыбырлауға, біреуден көшіруге, басқа бір студент үшін емтихан тапсыруға болмайды. Төзімділік танытыңыз, өзге біреудің пікірін құрметтеңіз. Келіспейтін пікіріңізді дұрыстап жеткізе біліңіз.  Курстың қандай бір ақпаратын жалған таратқан, Интранетке дұрыс кірмеген, шпаргалка қолданған студентке «F» бағасы қойылады.  **Ескерту:** Өздік жұмысты орындау (СӨЖ), оларды тапсыру және қорғау, сонымен қатар өтілген материал бойынша қосымша ақпарат алу, оқытылып жатқан курс жөніндегі басқа да сұрақтар бойынша офис-сағаты кезеңінде оқытушыдан көмек сұрауға болады. | | |
| **Бағалау саясаты және аттестация** | **Критериалды бағалау:**  **Білім.**  Өткен материалдарды есте сақтау және қайталау; алған тілдік білімін сөйлесім әрекетінде қолдана білу; берілген сұрақтарға өзінде бар сөздік қорды пайдалана отырып, дұрыс жауап беруге **үйрену**; мәтіндегі негізгі және қосымша ақпаратты ажырата білу және мәтінді оқу барысында белгілі бір білік пен дағды **қалыптастыра** **алу**; өз мамандығына қатысты белсенді сөздердің **мағынасын білу** және оны өз мақсатында **қолдана** **білу.**  **Түсіну.**  Оқу бағдарламасы аясындағы түрлі тақырыптарға қатысты айтылған ауызша, жазбаша пікірлердің негізгі мазмұнын **түсіну** және олардан негізгі ақпаратты **бөліп алу**; сөйлеушінің пікірін **түсіну**; мәнмәтін бойынша сөздердің мағынасын **анықтау**; түрлі мәтіндердің мазмұнын **қабылдау** және **түсін**у: тыңдалған мәтіннің негізгі мазмұнын **түсіну**, таныс сөздерге, фразаларға және сөйлемдерге сүйенумен қажетті/нақты ақпаратты, мәтіннің бөліктерін **таңдау** және **түсіну.**  **Функционалдық құзіреттілік**  **Қолдану.**  Оқу бағдарламасы аясындағы түрлі тақырыптардағы әдеби және ғылыми мәтіндердің негізгі мазмұнын түсіну және олардан негізгі ақпаратты белгілеу, ақпаратты іздеудің түрлі стратегияларын **қолдану**; мәнмәтін бойынша сөздердің мағынасын **анықтау**; тапсырманы орындау барысында құрдастарымен қарым-қатынас жасау; арнайы лексиканы сауатты **пайдалану**; автордың қарым-қатынасын және пікірін түсініп оны практикада **қолдана алу**; сөздердің мәнін тексеру және оқығанды терең түсіну үшін қағаз және электронды тасымалдағыштардағы түрлі дереккөздерді **қолдану**.  **Талдау.**  **-** сөйлесім тақырыбына қатысты тақырып бойынша өз ойын дұрыс, жүйелі түрде **жеткізе білу** және мәтінге **талдау жасай алу**;  - қажетті ақпаратты алу үшін неғұрлым күрделі сұрақтар қоя білу және мәтін мазмұнына талдау жасай алу;  - студенттердің сұрақтарына дұрыс жауап беру, күтпеген түсінікке жауап беру; салыстыра білу; жауаптарына сын айта білу;  - берілген тапсырмаларға тәжірибе жасай білу, ерекшеліктерін ажырата алу және **қорытынды жасай білу** және т.б.  **Жүйелік құзіреттілік**  **Жинақтау.**  Пән бойынша алған білімін қазақ тілінің лексикалық және грамматикалық жүйесі арқылы ойды жеткізу, әңгімелесушіге әсер ету, қазақ тілінде мәтінді сипаттау, хабарлау, бағалау және жинақтау, түсіндіру мен талқылау үшін пайдалану; тілдер мен әдебиет үдерісін Қазақстандағы, әлемдегі әлеуметтік‑экономикалық, мәдени‑тарихи, саяси жағдайлармен, ҚР конституциялық‑құқықтық негіздерімен үйлестіруге бейімділік.  **Суммативтік бағалау.**  Университеттің Академиялық саясатына сай себепті жағдайға байланысты (науқастанып қалу, тосын, апатты жағдай, болжанбаған тосын т.б. жағдайлар) үй тапсырмасы мен өзіндік жұмыстардың мерзімі ұзартылуы мүмкін. Студенттің сабақтағы белсенділігі, тапсырмаларды дер кезінде дұрыс орындауы оның жалпы бағасына әсер етеді. Әрбір студенттің ұтымды жеке көзқарасы, пікірі ескеріледі. Үй тапсырмасын көшіріп алу, өзі орындамау, т.б. әділетсіз іс-әрекеттер бағаланбайды.  Өздік жұмыс – 8-10 балл / 40%  Семинар сабағы – 7-8 балл / 60%  Аралық бақылау – 100 балл  Миттериум – 100 балл / 100 %  Қорытынды емтихан – 100 балл / 100 %  Сіздің қорытынды бағаңыз төмендегі формула бойынша есептеледі:  Пайыз бойынша:  95% - 100%: А 90% - 94%: А-  85% - 89%: В+ 80% - 84%: В 75% - 79%: В-  70% - 74%: С+ 65% - 69%: С 60% - 64%: С-  55% - 59%: D+ 50% - 54%: D- 0% -49%: F | | |

**Оқу курсы мазмұнын жүзеге асыру күнтізбесі**

**ІV семестр**

|  |  |  |  |
| --- | --- | --- | --- |
| **Апта** | **Тақырыптың аталуы** | **Сағат саны** | **Бағасы** |
| **1-МОДУЛЬ.** Қарым-қатынас және сөз мәдениеті, тілдік нормалар | | | |
| 1 | Тілдік қарым қатынас және сөз мәдениеті | 2 | 8 |
| 2 | Жұрт алдында сөйлеу мәдениеті. Құрылымы | 1 | 5 |
| Жұрт алдында сөйлеуге машықтану жолдары | 1 | 5 |
| 3 | Сөз мәдениетінің негізі – тілдік норма | 2 | 9 |
| **1-СОӨЖ.**  **1.** «Сөз мәдениеті және қарым-қатынас» пәнінің зерттеу объектісін, қарастыратын мәселелерін анықтау, нақтылау; “сөз мәдениеті” деген ұғымға анықтама беру, қойылатын талаптарды көрсету (ауызша).  **2.** Ақпарат беттерінен жұрт алдында сөйлеуге машықтануға қатысты кеңестерді іздеу, жинау, ой қорыту (ауызша).  **3.** Қазақ орфографиясында жуан/жіңішке жазылуы даулы көрінетін сөздерге мысал келтіру. |  | 5  5  10 |
| 4 | Сөз мәдениетінің орфоэпиялық нормалары | 1 | 5 |
| Сөз мәдениетінің орфографиялық нормалары | 1 | 5 |
| **2-МОДУЛЬ. Тілдік тұлға және оның мәдени-тілдік құзыреті** | | | |
| 5 | Тіл мен мәдениеттің байланысы | 1 | 5 |
| Тіл – ұлттың мәдени коды | 1 | 5 |
| 6 | Тіл мәдениетінің аспектілері | 2 | 8 |
| **2-СОӨЖ.**  **1.** Тілдік нормаларға (орфоэпиялық, орфографиялық, лексика-фразеологиялық, грамматикалық (сөзжасамдық, морфологиялық, синтаксистік) бірнеше мысалдар келтіру.  **2.** Әдебиеттерден іскери қарым-қатынасқа байланысты 2 диалог, 1 монолог қарап, сөйлеу тіліндегі ерекшеліктерді анықтау.  **3. «**Тіл –ұлттың мәдени коды» атты тақырыпқа эссе жазу. |  | 5  5  10 |
| 7 | Сөйлеу түрлері: ішкі және сыртқы, ауызша және жазбаша, диалог пен монолог | 1 | 5 |
| **1 Аралық бақылау**  1) Сөз мәдениеті дегеніміз не?  2) Сөз мәдениеті нешеге бөлінеді? Әрқайсысының мағынасын ашыңыз.  3) Қазақ сөз мәдениеті дегенді қалай түсінесіз? Қазақ сөз мәдениеті қашан, кімнің басшылығымен зерттеле бастады?  4) Этнолингвистика ғылымы деген не? Оның сөз мәдениетімен байланысы қандай?  5)Тілдік нормалардың әрқайсысына 3 мысалдан келтіріңіз.  6) Қазақ сөз мәдениетін жеке пән ретінде қалыптастыруды ұйымдастырудың бастамасы қай кезеңнен басталды?  7) Жазбаша және ауызша сөйлеудің ерекшеліктері | 1 |  |
|  | **1 Аралық бақылау бойынша барлығы:** |  | **100 балл** |
|  | **мидтерм** | **1** | **100** |
| **3-МОДУЛЬ. Әдеби тіл нормасы және оның түрлері** | | | |
| 9 | Әдеби тіл нормалары. Әдеби тіл нормаларындағы кодификация | 2 | 8 |
| 10 | Көріктеу құралдары. Теңеулер мен эпитеттер | 1 | 5 |
| Қазіргі қазақ тілінің нормативтік сөздіктері | 1 | 5 |
| **3-СОӨЖ.**  1.Әдеби тіл нормаларына қойылатын талаптармен танысу (конспект түрінде).  2. Адамына қарап сөзін алма, сөзіне қарап адамын ал» деген тұжырымға ойтолғау(ауызша).  3. Профессор Д. Кристалдың «Тіл ажалы» деген мәтіні бойынша тыңдалым және жазылым әрекеті. |  | 5  5  5 |
| 11 | Тұрақты тіркестер мен мақал-мәтелдер | 1 | 5 |
| Синонимдер, антонимдер, омонимдер. Ауыспалы мағыналы сөздер | 1 | 5 |
| 12 | Сөз мәдениетінің коммуникативтік аспектісі: адресант, адресат позициясы | 1 | 5 |
| Тілдің коммуникативтік қасиеті. Дұрыс сөйлей білу | 1 | 5 |
| **4-МОДУЛЬ. Сөз мәдениетінің лингвоэкологиялық аспектілері** | | | |
| 13 | Қазақтың ұлттық сөз саптау дәстүріндегі этикалық ұғымдар. Сөз этикасының нормалары | 2 | 5 |
| **4-СОӨЖ.**  1. Тілге қатысты 20 тұрақты сөз тіркестерін жазып алып, сөйлем құрау.  2. Оқу-білім, тіл, адамгершілік, қарым-қатынас, достық туралы мақал-мәтелдер жаттау.  Қазіргі кездегі қазақтың ұлттық сөз саптау дәстүріндегі этикалық ұғымдарға талдау жасау.  3. Тілдік білім, тілдік емес білім, аялық білім ұғымдарына мысал келтіру. |  | 5  5  5 |
| 14 | Тілдік ортаның сөз тазалығы. | 1 | 4 |
| Тілдік орта үшін күрес | 1 | 5 |
| 15 | Жазудағы сауаттылық. | 1 | 5 |
| Пунктуация туралы жалпы түсінік | 1 | 3 |
|  | **2 Аралық бақылау**  1. Фразеологизмдермен сөйлем құрау, мағынасын ашу.  2. Ойды жалғастыру.  3. Эссе тақырыптары:  «Тілін білмеген – түбін білмейді;  «Тіл мәдениеті ел мәдениетімен тығыз байланысты»;  «Адамдармен тіл таба білу – бұл да тауар»;  «Тіземнен сүріндірсең сүріндір, тілімнен сүріндірме». | 1 | **100** |
|  | **Барлығы** | **30 сағ.** | **300 балл** |

Оқытушы: А.Т. Аширова

Әдістемелік бюро төрағасы: Л.Т. Әлімтаева

Кафедра меңгерушісі: С.Ш. Ақымбек